CELEX: 32021D1227
Language: da
Date: 2021-07-27 00:00:00
Title: Kommissionens gennemførelsesafgørelse (EU) 2021/1227 af 27. juli 2021 om ændring af anerkendelsen af DNV GL AS i overensstemmelse med artikel 16 i Europa-Parlamentets og Rådets forordning (EF) nr. 391/2009

28.7.2021   
               
               
                  DA
               
               
                  Den Europæiske Unions Tidende
               
               
                  L 269/143
               
            
         KOMMISSIONENS GENNEMFØRELSESAFGØRELSE (EU) 2021/1227
         af 27. juli 2021
         om ændring af anerkendelsen af DNV GL AS i overensstemmelse med artikel 16 i Europa-Parlamentets og Rådets forordning (EF) nr. 391/2009
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 391/2009 af 23. april 2009 om fælles regler og standarder for organisationer, der udfører inspektion og syn af skibe (1), særlig artikel 4, stk. 1, og artikel 16, og
         ud fra følgende betragtninger:
         
                     (1)
                  
                  
                     I henhold til forordning (EF) nr. 391/2009 er Kommissionen ansvarlig for at anerkende organisationer, der udfører inspektion og syn af skibe, og som ønsker at blive bemyndiget til at yde tjenesteydelser på medlemsstaternes vegne. I henhold til artikel 8, stk. 1, i nævnte forordning skal Kommissionen regelmæssigt vurdere, om de anerkendte organisationer opfylder deres forpligtelser i henhold til forordningen.
                  
               
                     (2)
                  
                  
                     Som led i vurderingen kontrollerer Kommissionen, at indehaveren af anerkendelsen er den relevante retlige enhed i organisationen, som bestemmelserne i forordning (EF) nr. 391/2009 finder anvendelse på, jf. artikel 2, litra c), og artikel 4, stk. 3, i nævnte forordning. Hvis dette ikke er tilfældet, bør Kommissionen træffe en beslutning om ændring af anerkendelsen. I henhold til artikel 2, litra c), i forordning (EF) nr. 391/2009 forstås ved »organisation« en juridisk enhed, dens datterselskaber og alle andre enheder under dens kontrol, som sammen eller hver for sig udfører opgaver, der falder ind under nævnte forordnings anvendelsesområde.
                  
               
                     (3)
                  
                  
                     I Kommissionens gennemførelsesafgørelse C(2013) 8876 blev det fastslået, at indehaveren af anerkendelsen udstedt til Det Norske Veritas var DNV GL AS. I henhold til nævnte gennemførelsesafgørelse er DNV GL AS moderselskabsenheden for den samling af retlige enheder, som den anerkendte organisation består af, jf. forordning (EF) nr. 391/2009.
                  
               
                     (4)
                  
                  
                     Kommissionen blev underrettet om, at navnet på den retlige moderselskabsenhed DNV GL AS pr. 1. marts 2021 er ændret til DNV AS. Derfor er den relevante retlige moderselskabsenhed, til hvilken anerkendelsen bør udstedes, DNV AS.
                  
               
                     (5)
                  
                  
                     Ændringen af identiteten på den ovenfor nævnte relevante moderselskabsenhed har ingen betydning for denne organisations evne til at opfylde kravene, der er fastsat i forordning (EF) nr. 391/2009.
                  
               
                     (6)
                  
                  
                     Foranstaltningerne i denne afgørelse er i overensstemmelse med udtalelse fra Udvalget for Sikkerhed til Søs og Forebyggelse af Forurening fra Skibe, der er nedsat ved Europa-Parlamentets og Rådets forordning (EF) nr. 2099/2002 (2) —
                  
               VEDTAGET DENNE AFGØRELSE:
         
            Artikel 1
            Den anerkendelse, der tidligere er udstedt til DNV GL AS, er ændret ved at erstatte navnet DNV GL AS med DNV AS, som er moderselskabsenheden for den samling af retlige enheder, som den anerkendte organisation består af, jf. forordning (EF) nr. 391/2009.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 27. juli 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 131 af 28.5.2009, s. 11.
         
            (2)  Europa-Parlamentets og Rådets forordning (EF) nr. 2099/2002 af 5. november 2002 om oprettelse af et udvalg for sikkerhed til søs og forebyggelse af forurening fra skibe (USS) og om ændring af forordningen om sikkerhed til søs og om forebyggelse af forurening fra skibe (EFT L 324 af 29.11.2002, s. 1).